User:Pratham 2110442/sandbox

 "भारत में बेरोजगारी की समस्या” 

बेरोजगारी आधुनिक समाज की मुख्य समस्या बन गई है । हमारे देश में भी यह बुरी तरह से फैल गई है । यह एक गंभीर समस्या है, जिसे दूर करने के लिए सक्षम नेतृत्व की आवश्यकता है । यदि हम समाज के ढाँचे में परिवर्तन से बचना चाहते हैं, तो इसके लिए इस समस्या के उचित और शीघ्र समाधान की आवश्यकता है । वैज्ञानिक उपलब्धियों के कारण जहाँ एक ओर पृथ्वी का आकार छोटा हो गया है, वहीं दूसरी ओर विशाल जनसंख्या के कारण इसका आकार बढ़ गया है । जनसंख्या वृद्धि के फलस्वरूप बेरोजगारी की समस्या भी दिन-प्रतिदिन बढ़ती जा रही है । रोजगार की सुविधाएं तो उतनी ही है, लेकिन जनसंख्या बढ़ती जा रही है । बेरोजगारी कई प्रकार की होती है । शिक्षित लोगों की बेरोजगारी की समस्या सबसे अधिक कष्टप्रद है । प्रत्येक वर्ष विद्यालयों, विश्वविद्यालयों से विद्यार्थियों की एक बड़ी भीड़ रोजगार के क्षेत्र में कदम रखती हैं । लेकिन उन सभी को जीविका उपलब्ध कराना एक बड़ी समस्या है । उनमें से कुछ प्रतिशत लोग ही जीविका प्राप्ति में सफल हो पाते है । बेरोजगारी के मुख्य कारण तीन हैं । सबसे प्रमुख कारण जनसंख्या वृद्धि है । वर्ष 1981-91 के दौरान भारत की जनसंख्या लगभग 16 करोड़ बढ़ी थी और यह निरंतर बढ़ रही है । दूसरा कारण हमारी शिक्षा प्रणाली है । इसका रूप अव्यवहारिक और सैद्धान्तिक है, जो विद्यार्थियों को किसी प्रकार की जीविका के लिए तैयार करने में सक्षम नहीं हैं । तीसरा कारण यह है कि हमारे देश की जनसंख्या में तो वृद्धि हो रही है, लेकिन उसी गति से औद्योगिक उन्नति और राष्ट्रीय आय में वृद्धि नही हो रही है । बेरोजगारी के प्रति समाज और राज्य के दृष्टिकोण में अंतर भी बेरोजगारी की समस्या को बढाते है । बेरोजगारी की समस्या के अंदर ही इसका समाधान निहित है । इसके लिए जनसंख्या की वृद्धि को रोकने के उपाय, शिक्षा-प्रणाली में सुधार और समाज का पुन: निर्माण शामिल है । इस समस्या से जूझने का एक कारगर उपाय बड़े पैमाने पर औद्योगीकरण को प्रोत्साहन देना है । औद्योगिक विकास से ही रोजगार के अवसर बढ़ सकते है ।

भारत में बेरोजगारी के कारण :-

इसके पीछे कई कारण हैं। प्रथमतः, हमारी जनसंख्या बहुत उच्च गति से बढ़ रही है। ऐसी उच्च दर पर प्रत्येक व्यक्ति को रोजगार उपलब्ध कराना बहुत कठिन है। द्वितीयतः, हमारी शिक्षा-पद्धति भी इसके लिए जिम्मेदार है। यह किताबी ज्यादा है और व्यवहारिक कम । यह छात्रों को सिर्फ कागजी काम में अच्छा बनाती है। वे कुशल नहीं हो पाते और इसलिए उनमें अपना व्यवसाय शुरू करने का साहस नहीं होता। अगर वे व्यवसाय करते भी हैं, तो प्रायः असफल हो जाते हैं और फिर से बेरोजगार हो जाते हैं। हमारे विद्यालयों और महाविद्यालयों में व्यावसायिक प्रशिक्षण के बहुत कम विकल्प हैं। भारत मुख्यतः एक कृषीय देश है। किंतु, यह कृषीय कार्य मौसमी है। अतः हमारे किसान वर्ष के अधिकांश समय में बेरोजगार रहते हैं। बेरोजगारी के कई अन्य कारण - भारत में बेरोजगारी अथवा बेकारी के अन्य कारण हैं कृषि पर बढ़ता दबाव।परम्परागत हस्तशिल्प उद्योगों का— हास।दोषपूर्ण नियोजन।व्यवसायपरक शिक्षा की उपेक्षा।श्रमिकों में गतिशीलता का अभाव।स्वरोजगार की इच्छा का अभाव। देश की बेकारी दूर करने के लिए दूरदर्शिता से काम लेना होगा। उसके लिए सर्वप्रथम परिवार-नियोजन पर बल देना होगा। जो पालन-पोषण नहीं कर सकता, उससे प्रजनन का अधिकार छीनना होगा। आपत काल की भाँति कठोर हृदय होकर इस कार्यक्रम को सफल बनाना होगा। धर्म-विशेष के आधार पर प्रजनन की छूट को प्रतिबंधित करना होगा। शिक्षा का व्यवसायीकरण करना होगा। ताकि 'स्वरोजगार' के प्रति युवा वर्ग में दिलचस्पी पैदा हो । नई तकनीक द्वारा विकास के साथ नए कौशल (स्किल) तेजी से बढ़ेंगे। बाबूगिरी के प्रति मोह भंग होगा। प्रत्येक तहसील में लघु उद्योग-धन्धे खोलने होंगे। लघु-उद्योगों के कुछ उत्पादन निश्चित करने होंगे, ताकि वे बड़े उद्योगों की स्पर्धा में हीन न हों, पिछड़ न जायें। शिक्षित युवकों को शारीरिक श्रम का महत्व समझना होगा। श्रम के प्रति उनके मन में रुचि उत्पन्न करनी होगी, ताकि वे घरेलू उद्योग-धन्धों को अपनाएँ। उद्योग राष्ट्र की प्रगति के प्रतीक होते हैं। आज राष्ट्र का उत्पादन गिर रहा है। इसे बढ़ाना होगा, नए-नए उद्योग स्थापित करने होंगे। नए उद्योगों से राष्ट्र को आवश्यक चीजों की प्राप्ति होगी और रोजगार के साधन बढ़ेंगे।

भारत में बेरोजगारी के कितने प्रकार हैं :-


 * मौसमी बेरोजगारी

मौसमी बेरोजगारी का मतलब है कुछ खास महीनों में काम का न मिलना। दूसरे शब्दों में कहें तो कुछ काम ऐसे होते हैं जो कुछ खास महीनों में तो खूब रोजगार पैदा करते हैं लेकिन काम खत्म हो जाने के बाद साल के अन्य महीनों में फिर से वहीं स्थिति आ जाती है।

मौसमी बेरोजगारी कृषि क्षेत्र और कुछ विशेष उत्पादक इकाईयों –चीनी एवं बर्फ के कारखानों में देखी जाती है। कृषि क्षेत्र, चीनी व बर्फ के कारखानों में काम की प्रकृति ऐसी है कि श्रमिकों को एक वर्ष में 4 – 6 महीने बेकार रहना पड़ता है।


 * चक्रीय बेरोजगारी

चक्रीय बेरोजगारी व्यापार एवं वाणिज्य के क्षेत्रों में पाई जाती है। जब व्यापार में तेजी-मंदी या उत्तार-चढाव होता है, तब बेरोजगारी का चक्रवात सामने आता है। जब मंदी होती है तब बेरोजगारी बढ़ जाती है और जब तेजी आती है तो बेरोजगारी घट जाती है। उदाहरण के लिए 2008 की आर्थिक मंदी।

व्यापार की इन चक्रीय दशाओं की उत्पत्ति से संबंधित अनेक सिद्धांत  है – जलवायु का सिद्धांत, अधिक बचत या कम उपभोग का सिद्धांत, मुद्रा का सिद्धांत, मनोवैज्ञानिक सिद्धांत आदि। इनमें कभी कोई मुख्य हो जाता है।


 * संरचनात्मक बेरोजगारी

संरचनात्मक बेरोजगारी मूल रूप से आर्थिक ढांचे से संबंधित है। जब आर्थिक ढाँचे में दोष या विकास के कारण परिवर्तन होता है, तब बेरोजगारी देखने को मिलती है।

ऐसा देखा जाता है कि किसी समय में किसी विशेष उद्योग का विशेष रूप से विकास होता है, तो किसी दूसरे उद्योग का ह्रास होता है। ह्रास होने वाले उद्योग के मजदूर बेकार हो जाते है –जैसे भारत में कपड़े के उद्योग में मशीनों के आ जाने से जुलाहों का सफाया हो गया। इसी तरह से कम्प्युटर आ जाने से कई श्रमिकों को काम से हाथ धोना पड़ा था।


 * संघर्षात्मक बेरोजगारी

जब कोई व्यक्ति एक रोजगार को छोड़कर दूसरे रोजगार की तलाश में होता है, इस दौरान नए रोजगार मिलने तक जो वो बेरोजगार बैठा रहता है उसे संघर्षात्मक बेरोजगारी कहा जाता है।

दूसरे शब्दों में कहें तो, जब किसी भी उद्योग में उत्पादन की स्थिति और मशीनें बदलती है तो पुराने श्रमिक कुछ समय के लिए बेकार हो जाते है। किन्तु शीघ्र ही उत्पादन की नयी तकनीकों में प्रशिक्षण प्राप्त कर वे अपने लिए नया रोजगार खोज लेते है।

भारत में बेरोजगारी की समस्याएँ का समाधान -

अब इस समस्या को हल करने का समय आ गया है। हमलोगों को बढ़ती जनसंख्या की रोकथाम करनी चाहिए। सरकार को इसके लिए सभी संभव उपाय करने चाहिए। परिवार-नियोजन के तकनीकों को प्रोत्साहित किया जाना चाहिए। हमारे विद्यालयों और महाविद्यालयों को व्यावसायिक प्रशिक्षणों पर अधिक ध्यान देना चाहिए। रोजगारोन्मुखी विषयों को पाठ्यक्रम में शामिल किया जाना चाहिए। कुटीर एवं लघु उद्योगों को प्रोत्साहित किया जाना चाहिए। प्रत्येक युवा की मानसिकता व्यावसायिक होनी चाहिए। नौकरी की तरफ भागने के बजाय उन्हें अपना उद्योग लगाने का प्रयास करना चाहिए। इस तरह वे लोग दूसरों को भी रोजगार दे सकते हैं।भारत में बेरोजगारी समस्या को हल करने के लिए कुछ सुझाव हैं।

1. उद्यमिता को प्रोत्साहित करना: सरकार को उद्यमिता को प्रोत्साहित करने के लिए योजनाएं बनानी चाहिए। इससे लोग स्वयं का उद्यम शुरू कर सकते हैं और अपनी रोजगार स्थिति में सुधार कर सकते हैं।

2. कौशल विकास: भारत में कौशल विकास को प्रोत्साहित किया जाना चाहिए। सरकार को अधिक संस्थानों की स्थापना करनी चाहिए जो लोगों को उनके कौशलों के लिए तैयार कर सकते हैं।

3. कृषि उद्योग को प्रोत्साहित करना: भारत में कृषि उद्योग एक महत्वपूर्ण स्रोत है। सरकार को कृषि उद्योग को बढ़ावा देना चाहिए जिससे कि अधिक लोगों को रोजगार मिल सके।

4. उत्पादन और विपणन के लिए नए उद्योग क्षेत्रों की स्थापना: सरकार को नए उद्योग क्षेत्रों की स्थापना करनी चाहिए जो उत्पादन और विपणन के लिए उपयुक्त हों। ये उद्योग क्षेत्र नए रोजगार के समाधान में मददगार होंगे।

संदर्भ :-

http://www.quora.com

https://hindi.nvshq.org

https://hindilearning.in